Enric I. Canela » Mas-Colell sempre parla clar » Print\nPosted By Enric I. Canela On 28 setembre 2010 @ 10:25 In Articles Enric I. Canela,Política,Recerca | No Comments\nDivendres El País publicava l’article Investigación: no podemos retroceder  d’Andreu Mas-Colell que, com sabeu, va ser secretari de l?european research Council fins a final d’agost, va ser conseller d’Universitats, Recerca i Societat de la Informació, presideix la Barcelona Economics School i és catedràtic de la UPF. Res per casualitat perquè és una reconeguda autoritat en ciència i recerca.\nUna de les coses que fa, amb la claredat que acostuma, és lloar el Programa Severo Ochoa que l’altre dia va presentar la ministra Cristina Garmendia (El programa Severo Ochoa i unes valoracions de Cristina Garmendia ). Com sempre Mas-Colell diu el que pensa.\nDiu, avalant la iniciativa ministerial: Crec ferventment que marca el camí a seguir. Cal identificar l’excel·lència institucional al nostre país, estigui on estigui, i depengui de qui depengui. És fonamental transmetre el missatge que, malgrat totes les dificultats econòmiques, estem disposats a lluitar per la preservació de l’excel·lència científica que hem aconseguit i que ens posiciona per al futur.\nI acaba: Aquesta es la gran aposta de la ministra Garmendia que no puc més que aplaudir. Inequívoc Mas-Colell.\nURL to article: http://www.enriccanela.cat/index.php/2010/09/28/mas-colell-sempre-parla-clar/\n Investigación: no podemos retroceder: http://www.elpais.com/articulo/opinion/Investigacion/podemos/retroceder/elpepuopi/20100924elpepiopi_4/Tes\n El programa Severo Ochoa i unes valoracions de Cristina Garmendia: http://www.enriccanela.cat../index.php/2010/09/20/el-programa-severo-ochoa-i-unes-valoracions-de-cristina-garmendia/


Acord de col·laboració amb l’acadèmia de porters Top-Tec Keepers – U.E. Rubí\nDes de l’inici de la present temporada l’empresa Top Tec Keepers realitzarà la tecnificació dels nostres porters en les instal·lacions de Can Rosés.\nTOP TEC KEEPERS, acadèmia de tecnificació per a porters/as dirigida per Pepe Sallent, entrenador de porters amb una dilatada experiència en l’entrenament específic de porters i amb presència en algunes entitats esportives molt prestigioses.\nLa finalitat de TOP TEC KEEPERS es basa a oferir un entrenament personalitzat en funció de la/s edat/és del porter/a i la seva etapa d’aprenentatge i/o rendiment oferint una formació eficaç, òptima i de qualitat.\nA més de comptar amb entrenaments individuals, campus d’estiu, nadal i setmana santa, esdeveniments esportius, seguiment personalitzat del jugador/a, etc, TOP-TEC ofereix una formació de qualitat sostinguda per uns valors i uns hàbits de treball com el compromís, l’esforç, la superació, la cohesió de grup…\nDes de la UE Rubí no podem estar més orgullosos de col·laborar amb aquesta gran acadèmia per al desenvolupament dels nostres porters. Estem en les millors mans!\nanteriorACORD DE COL.LABORACIÓ DE LA UNIÓ ESPORTIVA RUBÍ AMB EL VILLARREAL CF\nsiguienteROBIN HAT NOU SPONSOR OFICIAL


Participa en un concurs fotogràfic sobre el Patrimoni Europeu! - Directe a Europa\nParticipa en un concurs fotogràfic sobre el Patrimoni Europeu!\nEl concurs és una bona oportunitat per donar a conèixer el Patrimoni Cultural tarragoní.\nA aquells que us agrada fer fotos de monuments, tradicions o gastronomia teniu ara una bona oportunitat per difondre el patrimoni cultural tarragoní. El Parlament i la Comissió europea, en col·laboració amb la Subdirecció́ General de Cooperació́ i Promoció́ Internacional de la Cultura del Ministeri d’Educació́, Cultura i Esports del govern espanyol (MECD) han convocat el concurs de fotografia “Europa: un patrimoni de tots”.\nEls únics requisits per participar són ser ciutadà europeu i tenir més de 18 anys. Cada participant podrà enviar únicament una fotografia amb un títol i un breu text explicatiu (màxim 200 paraules). El tema central de la fotografia ha de ser el patrimoni: tradicions, costums, art, folklore, gastronomia… de qualsevol país de la UE.\nEl guanyador del 1r premi rebrà 700 euros en material fotogràfic, el 2n premi, 400 euros, i el 3r premi, 300 euros.\n2018: Any Europeu del Patrimoni Cultural\nAixí doncs, us animem a emplenar el formulari d’inscripció i enviar les vostres fotografies a: [email protected].\nI no us oblideu de compartir les vostres fotos amb l’etiqueta #EuropeForCulture, ja que la Unió Europea dedica l’any 2018 a celebrar l’Any Europeu del Patrimoni Cultural i el concurs precisament té com a objectiu donar a conèixer el potencial de la riquesa del patrimoni cultural europeu per ajudar a descobrir la nostra història i valors comuns, i reforçar el sentiment que tots els ciutadans europeus comparteixen un espai comú.\nPodeu consultar les bases del concurs en aquest enllaç. Recordeu que teniu fins al 19 de febrer per enviar les vostres imatges!\n9 de febrer de 2018 /by europedirect\nTags: Any Europeu Patrimoni Cultural\nhttps://europedirect.tarragona.cat/wp-content/uploads/2018/02/patrimoni-gencat-Amfiteatre.jpg 362 599 europedirect https://europedirect.tarragona.cat/wp-content/uploads/2021/05/logo-edtgn-2-300x120.png europedirect2018-02-09 03:20:262018-02-09 03:20:26Participa en un concurs fotogràfic sobre el Patrimoni Europeu!\nGuanya un interrail i descobreix Europa aquest estiu\nDeu propostes al territori per aquest estiu 2018, Any del Patrimoni Europeu\nVols participar en el concurs Euroscola 2018?\nEDTgn promou la igualtat de gènere a les aules, un dels pilars per a la ciutadania... Alumnes 3r d’ESO de l’Institut del Morell aprenen sobre la Unió...


'Guerra de tablets': Unidad Editorial negocia incorporar La Razón i Público a Orbyt\nL'episodi va camí de convertir-se en la 'Guerra dels tablets'. A l'anunci que Prisa, Vocento i Godó planegen crear una plataforma per combatre a Orbyt a preus menors, El Mundo pretén respondre incorporant al seu projecte a altres diaris.\nA Unidad Editorial pensen en Público i La Razón. El diari del Grupo Planeta és el que està més interessat a adquirir Orbyt, i la seva incorporació a la plataforma per tablets podria ser qüestió de setmanes. El 'fitxatge' de Público encara es troba en fase embrionaria, però les negociacions han començat.\nAquesta pretén ser, segons El Confidencial Digital, la resposta d'Orbyt a la intenció de Prisa, Vocento i Godó d'ajuntar-se en una plataforma conjunta per a iPad que permeti rebaixar els preus. El Mundo costa 14,99 euros mensuals, mentre que la intenció del grup de mitjans abans citat seria cobrar 9,99 euros per diari i descomptes per adquirir-ne més d'un.\nEn l'actualitat, amb Orbyt es poden llegir, a més d'El Mundo, Marca, Expansión i les revistes del grup.


Tot va començar a principis dels anys 70 quan un productor de televisió li va demanar que composés un petit fragment musical inusual. I Claude Bolling (1930, Canes) va escriure un breu duet per a dos pianistes en el qual un d'ells tocava jazz i l'altre clàssic. Va ser així com el prestigiós flautista francès Jean-Pierre Rampal (Marsella, 1922 – 2000) va conèixer l'obra de Bolling i li demanà que escrivís quelcom per a una formació de jazz i flauta travessera. El resultat va ser la "Suite per a Flauta i Piano Jazz Trio" [CBS Masterworks 1975], una intel·ligent i encisadora combinació de l'elegància de la música barroca amb el swing modern.\nÉs la primera gravació de jazz de Jean-Pierre Rampal, el qual es considerat per “The Washington Post” com el responsable directe de "retornar la popularitat de la flauta com a instrument solista clàssic com no havia estat des del segle XVIII." Anys després, altres concertistes d'altíssim nivell com el violoncel·lista Yo-yo Ma o el violinista Pinchas Zukerman van estrenar altres suites per a Piano Jazz Trio i instrument solista del compositor i pianista francès.\nLa música de Claude Bolling, igual que la de George Gershwin, està construida a partir dels ritmes sincopats i de les harmonies provinents del jazz però amb la inclusió d'un gust per les melodies líriques més pròpies del clàssic i dels seus models formals. A diferència del compositor americà, l'estil de Bolling s'acosta més al jazz ja que en les seves obres no utilitza grans orquestres simfòniques, com fa Gershwin, sinó que utilitza petites formacions instrumentals on sempre destaca la presència de la base d'un conjunt de jazz (bateria i contrabaix). Si George Gershwin era música clàssica que sonava a jazz, Claude Bolling és jazz que sona a música clàssica\nLa suite es compon de 7 moviments i va ser enregistrada tan en àudio com en vídeo l'any 1975 a les sales del Castell de Versailles. L'últim moviment, “Veloce”, és un moviment ràpid, molt juganer, talment com la banda sonora d'una pel·lícula de Buster Keaton, que va fer que Marcel Sabiani (bateria), Mel Young (Contrabaix) i Claude Bolling (piano) aconseguissin, per una banda, fer desmelenar Jean-Pierre Rampal i per l'altra, que la crítica i els intèrprets de jazz americans miressin amb interès, i per primer cop, Europa.\nEl sorprenent d'aquesta música a cavall de la partitura i la improvisació és el desconeixement que hi ha actualment, i a excepció possiblement de França, d'un compositor i pianista de jazz que va aconseguir col·locar la gravació d'aquesta obra en la llista de de la prestigiosa revista especialitzada BillBoard durant 530 setmanes, un fet bastant inusual, i guanyar un premi Grammy.


Jordi Cuixart: “No es construeix mai res sobre la base del retret”\nJordi Cuixart escriu una carta a Núvol on parla del lema 'ni oblit ni perdó'\nPresó de Soto del Real, 1 d’abril del 2019\nEstimadíssim Bernat i amics de Núvol,\nEn primer lloc un agraïment fort per tantes complicitats i companyia des del primer dia. Des de Castella dir-vos que estem forts i revens convençuts que la repressió no és el símbol de cap derrota sinó un pas més en el camí de la llibertat.\nEn segon lloc vull manifestar-vos que estic totalment d’acord amb la necessitat de superar el “Ni oblit, ni perdó”. Òbviament per una qüestió de pragmatisme però sobretot perquè no es construeix mai res sobre la base del retret o el rancor.\nÉs per això que en un moments on els matisos sembla que s’han fet fonedissos o incòmodes, reivindicar l’empatia i la capacitat de resistència esdevé més un símbol de fortalesa que no pas de debilitat.\nÉs així com podem reivindicar que l’1 d’octubre va ser un acte de desobediència civil amb la certesa que el tornarem a repetir tants cops com faci falta fins que el resultat sigui efectiu.\nCom dèiem al Tribunal, el dret a vot el conquerirem votant. I sí, tants com calgui i assumint les conseqüències amb dignitat.\nDe tot cor, Jordi Cuixart.


El Madrid es complica la vida (87-83)\nRivero esmaixa davant Tavares | Europa Press\nSorpresa majúscula a la fase final de l'ACB, amb un Burgos que s'ha imposat als blancs amb claredat\nper Redacció 20 de juny de 2020 19:11\nLa fase final de l'ACB prometia deixar algunes sorpreses interessants, però pocs s'esperaven que en el segon partit del Reial Madrid perdessin davant del Burgos, un dels equips més fluixos d'aquesta etapa de la competició i amb un pressupost molt inferior al dels blancs. A més, els castellans no han vençut per sort o casualitat, sinó que han dominat el duel sencer i el triomf ha estat més que merescut (87-83). Malgrat que fallar en aquesta lligueta pot ser mortal, els de Laso ho han fet i ara estan obligats a guanyar-ho pràcticament tot.\nDestaca especialment el partit de Thad McFadden, amb 18 punts i 19 de valoració, i el de Pablo Aguilar, amb 8 punts i 16 de valoració per part del Burgos, mentre que els 28 de valoració del gegant Edy Tavares no han estat suficients per donar la volta al partit. Val la pena mencionar què ha passat el darrer quart quan, després d'un tercer de domini castellà, els madrilenys han arribat a posar-se per davant. En un moment així, molts equips s'ensorren, però el Burgos ha resistit i ha estat recompensat amb la victòria.\nEls blancs han sumat un empat i una derrota i encara han de jugar contra València i Saragossa, un dels equips que està més en forma de l'ACB, tot i haver perdut en el seu debut en aquesta fase final. Cal recordar que els blancs es troben en el quadre més senzill, però tot i això hauran de suar de valent si volen arribar a la semifinal.\nEl Barça de bàsquet progressa adequadament (73-84)\nPrimer triomf de la Penya a la fase final de l’ACB (79-86)


El Síndic de Greuges va presentar l'informe del 2015 a Olot\nComentaris tancats a El Síndic de Greuges va presentar l’informe del 2015 al ple municipal de l’Ajuntament d’Olot\nEl ple va comptar, a l’inici, amb la presència del Síndic de Greuges, Rafael Ribó. En la seva visita anual el síndic va presentar les dades de l’informe anual d’actuacions del 2015, que inclou dades positives per Olot. De tota manera, Ribó va instar als partits i als seus integrants a estar amatents a qualsevol possible vulneració de drets, i també a garantir la millor atenció als ciutadans. El síndic, a més, també va alertar que malgrat que les coses puguin anar bé, la tasca de protecció dels drets ha de ser intensa, i va animar a les administracions olotines a seguir millorant.\nL’entitat garrotxina Integra se suma a Iura, organització gironina que busca defensar els drets de les persones amb discapacitat de Girona. L’Associació Iura neix amb la intenció de consolidar-se com a entitat de referència en la defensa dels drets de…


Les persones de menys de 40 anys ja són el 2% dels crítics a les UCI\nLa variant delta ha disparat els contagis a nivells insòlits, però el nombre de víctimes mortals és el més baix de la pandèmia\nRedacció 29/07/2021 - 12.17 Actualitzat 29/07/2021 - 13.21\nL'augment de la mortalitat a causa de la cinquena onada ja és una realitat. Es veu molt clar si s'analitzen les defuncions setmanals.\nEntre el 19 i el 25 de juliol, els últims set dies amb les dades consolidades, s'han notificat 155 morts a causa de la pandèmia, que vol dir 22 persones mortes cada dia.\nLa setmana anterior, entre l'12 i el 18 de juliol, en canvi, van morir 52 persones, una tercera part. I set dies abans, entre el 5 i l'11 de juliol, quan la cinquena onada tot just començava a notar-se a les UCI, van morir 17 persones, una altra vegada una tercera part i menys de les que ara moren en un sol dia.\nUn altre indicador de com han tornat a augmentar les morts per la Covid-19 és el fet que no hi havia més de 130 defuncions setmanals des de mitjans d'abril.\nLa bona notícia, malgrat tot, és que aquesta cinquena onada té una mortalitat molt inferior a les anteriors, que els experts coincideixen a atribuir a la campanya de vacunació.\nDaniel López Codina, investigador del BIOCOMSC, el grup de Biologia Computacional i Sistemes Complexos de la Universitat Politècnica de Catalunya (UPC), té clar que, amb els milers de casos diaris que hi ha, "si no tinguéssim les vacunes, estaríem tots necessàriament tancats a casa".\nUnes vacunes que, de tota manera, no protegeixen al 100%, no són infal·libles. Per això, un 15% de les persones que són a les UCI havien rebut la pauta completa. Gairebé tres de cada quatre malalts crítics, però, no estaven vacunats.\nEntre aquest, d'altra banda, n'hi ha de molt joves, perquè cap edat és immune a contagiar-se i empitjorar, ni tampoc a morir a causa de la Covid-19.\nÉs cert que les persones mortes de menys de 40 anys són el 2%, tot i que la majoria dels contagiats d'aquesta cinquena onada són gent jove. Però també cal tenir present que, fins ara, aquest percentatge no havia arribat a l'1%.\nLópez Codina demana "comportaments intel·ligents" davant de la pandèmia, perquè "els joves no són invencibles" i també "poden patir conseqüències molt greus i Covid persistent", remarca.\nLes previsions diuen que s'arribarà al pic d'ocupació de les UCI la setmana que ve. En paral·lel, durant els pròxims dies els experts compten que les defuncions també continuaran pujant.


RUTES BTT – UA | Pàgina personal d'Umbert Almenara\nT’agradaria conèixer els racons més bonics de l’Empordà?\nQuè prefereixes, l’alt o el baix?\nVols gaudir de recorreguts d’autèntic btt?\nO prefereixes carretera?\nO bé vols que ens passem al costat més fosc i fem una mica d’enduro?\nSi vols que t’ensenyi la zona per on entreno i descobrir nous indrets i noves emocions, estic a la teva disposició.\nEt puc mostrar la zona de les Gavarres, l’Albera, o les Salines, així com camins de ronda o llocs més de passeig.\nSi t’interessa només cal que ho concretem i llestos!\nM’adapto a tots els nivells i a les necessitats de cadascú, rutes flexibles i personalitzades.\nOmple i envia el formulari:


El millor equip del Nàstic\nEl Circ Ciutat dilluns, 02 de maig de 2016\nMés de quaranta joves amb Síndrome de Down i d’altres discapacitats intel·lectuals van sentir-se estrelles per un dia dissabte passat. Van participar en el primer entrenament del Nàstic Genuine, la primera pedra del que ha d’esdevenir l’equip de futbol del Nàstic per a nens i nenes amb Síndrome de Down.\nEn paraules del president del Nàstic, el Sr. Josep Maria Andreu, “Aquest projecte ha de fer realitat el que serà el millor equip del Nàstic. Estem molt il·lusionats amb aquesta iniciativa i portem molts mesos treballant, i ho seguirem fent, per a fer realitat aquest somni”.\nLa jornada d’avui va tenir diversos moments espectaculars. El primer, la visita dels exfutbolistes internacionals Marcos Senna i Milinko Pantic, dos dels ambaixadors de La Liga, que van compartir una estona de diversió amb tots els nens participants. Com deia el president de Down Tarragona, el Sr. Josep Maria Álvarez, “Comptar amb el Nàstic per aquest projecte és un luxe. Des de que vam trucar a la porta el club ens ha donat totes les facilitats i de la mà hem fet créixer aquest gran projecte. A més, tenir a La Liga com a col·laborador ens il·lusiona i ens permet pensar que això serà tot un èxit. Gaudir de dos cracks com Senna i Pantic en el primer entrenament de l’equip és una gran sort. ”.\nEls dos ambaixadors es van mostrar entusiasmats amb el projecte i van participar activament de l’entrenament. Marcos Senna es declarava “Un afortunat per poder viure experiències com aquesta. És una gran iniciativa i és un plaer donar-hi suport com a ambaixador de La Liga”. De la seva banda, Milinko Pantic destacava “la importància d’aquest tipus de projectes per fomentar la normalització de l’esport per a tothom” i es mostrava “molt content d’haver compartit una jornada com aquesta amb els nens i nenes del Nàstic Genuine”.\nL’altre gran moment del dia va ser la visita de la primera plantilla del Nàstic. L’equip feia la darrera sessió d’entrenament abans de rebre el Mirandés, i en finalitzar l’entrenament els jugadors del Nàstic van voler conèixer d’aprop a tots i cadascun dels cracks del Nàstic Genuine.\nEn els propers mesos estan previstes noves accions de tot tipus per fer visible i seguir fent créixer el que ja és una realitat, l’equip de nens i nens amb discapacitat intel·lectual del Nàstic de Tarragona. Sens dubte, el millor equip del Nàstic.\nEl Nàstic estudia instal·lar una "fan zone" a Llagostera per a tots els aficionats sense entrada


El Consell Comarcal del Bages inverteix 230.000 euros en l’arranjament de 6 camins al Bages\nnov. 08, 2012 No Comments by CatPress\nDurant la segona quinzena de novembre està previst que s’iniciïn treballs d’arranjament en sis camins del Bages que suposaran una inversió total de 426.000 euros, 230.000 dels quals els aporta el Consell Comarcal del Bages a través d’un ajut del Pla Únic d’Obres i Serveis de Catalunya.\nCamí de Vallbona (Santpedor)\nEls treballs de pavimentació afectaran mig quilòmetre de via i permetran millorar la connexió entre la urbanització Mirador de Montserrat i el nucli urbà de Santpedor. A més de la millora del camí, es construirà una plataforma de vianants per facilitar la mobilitat a peu o en bicicleta.\nLa previsió és finalitzar els moviments de terres abans de les festes de Nadal i realitzar la resta d’obra civil un cop hagin passat els mesos més freds, de forma que aquesta obra ja podria entrar en servei a finals de primavera.\nArranjament de diversos camins a Sallent\nEs faran treballs de millora al camí de Cornet a Navàs/Abellar (3.500 m), camí de Sallent a Cornet (6.812 m), camí de les Forques (3.030 m) i camí de Sallent a Santpedor/Ridor (5.640 m). Part de l’actuació consisteix en consolidar, mitjançant la formació d’un paviment de formigó, diversos trams d’aquests camins que tenen un pendent superior al 15%. La resta de l’actuació consisteix en un repàs i estesa de grava. Es preveu acabar les obres a finals d’any.\nCamí de Castelladral a Palà de Torroella (Navàs)\nAquest camí, de 9,4 km, comunica la carretera de Castelladral amb Palà de Torroella, passant per Cal Tiet. Les actuacions preveuen la millora del tram situat al terme municipal de Navàs, de gairebé 8 quilòmetres. Es formigonaran els trams amb pendent més elevat. La previsió és acabar les obres a finals d’any.\nAtès que l’execució de les obres requerirà, en alguns casos, talls totals, s’informarà als veïns que puguin ser afectats per tal que accedeixin als seus habitatges utilitzant camins alternatius.


Aquest gener estarà llest el local social de la Miralba\nEl nou local social de la Miralba, a la Bisbal del Penedès. | Ajuntament de la Bisbal del Penedès\nLa Bisbal del Penedès espera que el local social de la Miralba estigui a punt aquest gener\nSerà un espai on els veïns del nucli es puguin reunir\nRedacció 17/01/2019 10:24h | Actualitzat a 2019-01-17 10:39h\nEls veïns del barri de la Miralba, a la Bisbal del Penedès, ja tindran en pocs dies un local on poder reunir-se. L'Ajuntament de la Bisbal ha anunciat que les obres de construcció del local social finalitzaran aquest mateix mes de gener. Un cop acabades, el consistori les recepcionarà i els veïns ja en podran fer ús. L'alcaldessa, Agnès Ferré, ha mostrat la seva satisfacció per tenir a punt aquest local social per a un barri on no n'hi havia cap.\n«Els veïns havien expressat el seu desig de tenir-ne un en nombroses ocasions, ja que fins i tot s'havien arribat a reunir al carrer», ha explicat Ferré, afegint que el local serà «un punt de trobada i un lloc on realitzar activitats». El projecte de creació del local social de la Miralba es va iniciar el 2016, quan la regidoria d’Urbanisme va iniciar el procediment per a la construcció d’un local al carrer del Gladiol, 6, de la Miralba. Les obres van començar el passat mes de juny.\nUn cost total de 240.000 euros\nEl cost total de l’execució de l’obra ha estat de 239.376 euros, dels quals 215.438 es pagaran amb la subvenció del Pla d’Acció Municipal (PAM) de la Diputació de Tarragona i, la resta, amb fons propis municipals. El local social s’ha projectat, des d’un primer moment, de forma conjunta amb l'Associació de Veïns de la Miralba, que ha donat el vistiplau als diferents passos que s'han anat seguint, segons asseguren des del consistori.\nLa superfície construïda del local és de 230,33 m² i compta amb una sala polivalent, dos despatxos, lavabos, bar, magatzem i porxos. A més del local, l’Ajuntament preveu adequar un terreny d’equipaments municipals que està ubicat just al costat del local social. D'altra banda, i també relacionat amb l'activitat veïnal de la Bisbal del Penedès, el pròxim 30 de gener es fa la sortida de l'Associació de Jubilats a Blancafort, amb un circuit termal i una jornada gastronòmica. La sortida es va ajornar el passat 16 de gener.\nEl Pacte del Penedès Marítim es constitueix oficialment amb una vintena de municipis


Salvador Comelles visita la Escuela Centro Piloto - Asproseat\nL’Escola Centre Pilot va tenir la gran oportunitat de conèixer, el passat divendres, l’escriptor terrassenc Salvador Comelles, autor de més de trenta llibres i contes infantils i juvenils, i amb multitud de premis i reconeixements a la seva tasca literària en llengua catalana. Moltes de les seves obres han estat traduïdes al castellà, al francès i al gallec.\nAquesta iniciativa forma part del programa “Autors a les aules”, una col·laboració del Departament d’Educació i el Departament de Cultura de la Generalitat de Catalunya que cada any apropa les lletres i els autors i autores als centres educatius del nostre país.\nLes aules dels més grans de l’escola (Tintin, Willy Fog, Willy Wonka i Sherlock Holmes) vam triar el llibre “Arbres” i l’hem estat treballant des del mes de març d’enguany. Hem llegit bona part de les històries dels Arbres que hi apareixen.\nEn Salvador ens va explicar que els arbres del seu llibre són tots diferents i especials. Ens va dir que els arbres ens fan ombra, ens donen fruits, ens fan més amables els carrers i les ciutats… que els arbres s’arrelen a la terra i alhora creixen cap al cel. Ens va explicar també que els arbres ens assenyalen el pas del temps i el pas de les estacions. En Salvador ens va preguntar si ens havia agradat el llibre, i ens va delatar que en aquest llibre els arbres ens farien companyia, amb noms tant curiosos com l’Arbre Viatger, l’Arbre Curiós, l’Arbre Far…\nEls alumnes van fer tot un seguit de preguntes a l’autor que aquest va respondre pacientment i amb humor: en que t’inspires per escriure, a quina hora t’agrada més escriure, si no fossis escriptor a que et dedicaries, perquè arbres i no animals,…\nJunts vam passar una jornada literària molt divertida i vam convidar el Salvador a tornar-nos a visitar quan hagi escrit un llibre nou. El llegirem segur!\nSi vols saber més sobre tot el que oferim a l’Escola Centre Pilot, fes clic al següent botó.\nPrevAnteriorIniciamos un nuevo proyecto relacional en nuestro Centro Ocupacional\nSegüentRenovamos los certificados ISO 9001:2015 y 14001:2015Next\nExposición de cómics en el Centro Cívico Can Verdaguer\nEl pasado 11 de junio, un grupo de personas usuarias del Centro Ocupacional Can Carreras-Asproseat fue a visitar una exposición de cómics en el Centro\nLos usuarios y usuarias de los servicios de atención diurna de Asproseat se van de viaje\nUn año más, Asproseat ha organizado actividades de vacaciones para las personas usuarias de todos los centros ocupacionales (atención diurna) del 13 al 17 de\nAsproseat Esplugues disfruta de una actividad de vela adaptada en Sitges\nLos usuarios y usuarias del Centro Ocupacional de Asproseat Esplugues disfrutaron de una actividad de vela muy gratificante en el Puerto de Sitges, tanto para


La Fiscalia demana a Salut documentació sobre el brot de coronavirus a la Residència Fiella de Tremp — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Fiscalia demana a Salut documentació sobre el brot de coronavirus a la Residència Fiella de Tremp\nExterior de la residència Fiella de Tremp (Foto: ACN)\nLa Fiscalia ha demanat novament aquest dilluns al Departament de Salut de la Generalitat que li faciliti documentació per comprovar si es van complir els protocols davant el brot de coronavirus a la Residència Fiella de Tremp, que segons el balanç actualitzat d'avui mateix ja ha causat la mort de 53 padrins usuaris del centre assistencial.\nLa setmana passada van fer la petició als tècnics d'Inspecció del Departament, però de moment no han obtingut resposta, segons han explicat a l'ACN fonts del ministeri públic. Per això, han tornat a demanar la informació. Ara, directament a la responsable dels Serveis Territorials de Salut a Lleida, Divina Farreny. De moment, no consta que cap família hagi denunciat els fets ni als Mossos d'Esquadra ni judicialment, però la Fiscalia ha decidit iniciar una investigació d'ofici.\nABD nega l'afirmació de la Fundació Fiella sobre el procés d'intervenció\nD'altra banda, l'Associació Benestar i Desenvolupament (ABD) ha negat aquest dilluns que se li encarregués per escrit la gestió de la Residència Fiella de Tremp. Aquesta ONG admet que Salut els va preguntar telefònicament si podien donar suport a la direcció, però dos dies després ho van encarregar a l'empresa pública Gestió de Serveis Sanitaris (GSS) sense que s'arribés a concretar cap acord amb ells.\nL'entitat desmenteix així les afirmacions fetes aquest cap de setmana per la Fundació Jaume Fiella, que en un comunicat acusava la Generalitat d'haver encarregat la gestió a l'ABD i al cap de dos dies haver-la traspassat a GSS, en el marc de la intervenció del centre assistencial. L'ABD creu que l'afirmació dels gestors habituals de la residència "no respon de forma fidedigna a la realitat". En aquest sentit, han detallat que disposen d'un "equip d'intervenció COVID-19" que puntualment dóna suport a les residències per encàrrec de la Generalitat. Una tasca que ja han dut a terme a d'altres residències que han estat intervingudes anteriorment.\nDe fet, segons l'ONG, la Generalitat va contactar telefònicament amb ells i els va preguntar si podien donar suport a la direcció. El divendres 27 de novembre, un tècnic d'aquest equip especialitzat d'intervenció COVID-19 de l'ABD es va desplaçar a la capital del Pallars Jussà per elaborar un diagnòstic de valoració de necessitats. L'endemà dissabte 28 de novembre, la Generalitat va comunicar telefònicament a ABD que intervenien la residència, però que la gestió aniria a càrrec de GSS. Per tot plegat, l'entitat vol deixar clar que no han assumit en cap moment a efectes oficials la gestió del centre trempolí.


Remaining 6 hours\n1Round Remaining 6 hours\nManteniment informàtic bàsic\nAquest juny traiem el mínim producte viable per demostrar que hi ha un interès pel projecte, tant de les entitats potencials venedores com també de les persones consumidores. Per tant, després del juny haurem de seguir millorant la plataforma tecnològicament, tant pel que fa a programació com a disseny del web. Amb aquest pressupost podrem resoldre els problemes i errors que sorgeixin després de la posada en marxa. Treballem amb Coopdevs, per la programació tecnològica, i amb Ardit pel disseny web.\nEvitem la competència de preus\nDes de l'Economia Social i Solidària no volem caure en la competència entre preus. Per aquest motiu, amb aquesta inversió aconseguirem que, si dues botigues venen el mateix producte, només aparegui un cop al web i que cada compradora pugui decidir a quina botiga li compra (prioritzant la de més proximitat). Proveïdora: Coopdevs.\nAnàlisi de dades amb codi lliure\nUn dels objectius de l'Economia Social i Solidària és fer servir eines tecnològiques de codi obert. Des de La Zona volem deixar de fer servir Google Analytics i passar a utilitzar Matomo, tant per nosaltres com per ajudar a la gent de DadESS a veure quins problemes té i facilitar la seva difusió a la resta de sòcies de serveis de l'ESS. Proveïdores: DadESS i Coopdevs.\nInformar millor de l'estat dels paquets en trànsit\nAra hem sortit amb una versió de mínims que aposta per una logística sostenible. Amb aquesta inversió podrem millorar el seguiment dels paquets per part de la compradora. Proveïdores: Koiki i Coopdevs.\nGeolocalització per promocionar el consum de proximitat\nEl principal objectiu del projecte és revertir els impactes negatius del comerç digital. Per això, és molt important que La Zona cuidi i potencii les economies de proximitat. Amb aquest desenvolupament tecnològic volem aconseguir que, sabent el codi postal de la compradora, se li suggereixin els productes i serveis de les entitats més properes. Proveïdora: Coopdevs.\nCost de les recompenses per aquesta fase de la campanya\nAmb aquesta partida finançarem les recompenses necessàries per aquesta primera fase de la campanya de Goteo. Volem aprofitar per agrair a totes les entitats que ens han ofert productes i serveis per col·laborar amb la campanya.\nAmb aquesta partida finançarem les recompenses necessàries per aquesta segona fase de la campanya de Goteo. Volem aprofitar per agrair a totes les entitats que ens han ofert productes i serveis per col·laborar amb la campanya.\nCampanya de comunicació i màrqueting digital de mínims\nUn dels objectius principals de La Zona és fer arribar el missatge del consum conscient i l'Economia Social i Solidària a gent que no sap que una economia alternativa ja existeix. Per tant, amb aquesta partida l'objectiu és poder mantenir les campanyes de màrqueting digital fins a final d'any i aconseguir que La Zona segueixi arribant a nova gent mes rere mes. És una inversió molt necessària, ja que és una de les despeses directament vinculades a aconseguir més vendes. Treballem conjuntament amb Fent País.\nAconseguir més entitats\nLa Zona vol ser una de les portes d'entrada a l'Economia Social i Solidària i un nexe d'unió de les alternatives de consum. Amb aquesta inversió volem seguir acompanyant a més entitats perquè s'uneixin al projecte i que cada cop tinguem més productes i serveis diferents per oferir.\nSaber què vol i què necessita la nostra base social\nOpcions, impulsora de La Zona, és una cooperativa integral, amb quatre tipus de sòcies: de consum, de serveis, col·laboradores i de treball. Amb aquesta inversió volem aprofundir molt més en quines necessitats tenen les seves sòcies i com millorarien La Zona per resoldre-les.\nMatenir la presència digital de La Zona\nVolem seguir fent difusió del projecte i les alternatives de consum que formen part de La Zona, tant a les xarxes socials com a través dels correus electrònics personalitzats.\nRefer l'estudi de viabilitat del projecte\nLa Zona ha anat canviant amb el pas de les setmanes i l'estudi de viabilitat econòmica del projecte s'haurà d'actualitzar un cop tinguem les dades d'ús reals. L'objectiu d'aquesta inversió és refer aquest estudi per poder plantejar-nos eines de finançament que vagin més enllà de les aportacions de les sòcies o subvencions. Proveïdora: Calidoscoop.\nInvestigar i informar sobre consum\nLa Zona no és un Mercat Digital, també té la voluntat de ser un espai de sensibilització i informació a la ciutadania del nostre impacte de consum i de quines formes podem minimitzar-lo. Amb aquesta partida volem actualitzar l'apartat de catàlegs dels sectors de consum i poder anar publicant articles per ajudar a donar a conèixer les alternatives de consum.\nPer un projecte fort, cuidem l'equip tècnic\nL'equip tècnic d'Opcions està esforçant-se molt perquè La Zona sigui un èxit. Amb aquesta partida volem ajudar a l'equip a reorganitzar-se perquè pugui treballar millor en la nova realitat i aconseguir que l'eficiència de La Zona estigui estretament lligada al benestar i les cures de l'equip tècnic. Proveïdores: Fil a l'agulla.\nCampanya de comunicació: per Nadal fem un consum conscient\nEn aquesta primera fase de desenvolupament del projecte, hem fet una campanya de comunicació que, entre altres accions, compta amb un anunci a TV3 i a Catalunya Ràdio. Ens agradaria poder repetir aquesta campanya, enfocada al consum nadalenc perquè és una de les èpoques de l'any on més consum es fa.\nSi ja hem arribat a l'òptim, encara tenim feina a fer!\nL'objectiu d'aquesta campanya de finançament és demostrar que, com a societat, donem suport a una eina que faciliti a persones, entitats i administracions públiques els canvis en el seu consum per posar-lo al servei del canvi social i frenar l'emergència climàtica. Si ja hem arribat a l'òptim, això no ha fet més que començar. Tot donatiu que rebem per sobre l'òptim el destinarem a seguir millorant l'experiència de compra i contractació, a donar suport a les entitats venedores i a investigar i crear més continguts. Perquè, com deia Helder Càmera, "quan es creu sol és només un somni, però quan es creu conjuntament és el principi d'una realitat". Les alternatives de consum volem ser el centre d'aquesta nova realitat, ajuda'ns a fer-ho possible! PS: Si sobrepassem l'òptim anirem actualitzant a l'apartat de notícies el detall de les partides de pressupost en què invertirem aquests diners.\nLa Zona serà el primer mercat digital del consum conscient!\nComprar per Internet d'acord amb els teus valors serà possible amb La Zona! Hi trobaràs productes i serveis de proximitat, ètics i respectuosos amb les persones i el medi ambient i que t'arribaran a casa de la manera més sostenible possible.\nQuè diferencia La Zona d'altres mercats digitals?\nLa Zona serà única, singular, especial, diferent del que coneixem fins ara! I creiem que t'agradarà perquè...\nEls productes i serveis que hi trobaràs són de cooperatives i empreses que treballen amb criteris de sostenibilitat, responsabilitat social, proximitat i respecte pel medi i les persones.\nA més de comprar i contractar serveis, et permetrà obtenir informació sobre l’impacte del teu consum, guies per consumir de manera responsable i informació de les alternatives que tens al teu abast.\nLa logística que hi ha al darrere és sostenible. Això vol dir que no hauràs de patir per les emissions de CO2 derivades del transport.\nPromou la intercooperació i la visibilització mútua entre totes les iniciatives que en formen part, perquè creiem que el que ens fa créixer és la cooperació i no la competició.\nLa Zona és, sobretot, un projecte col·lectiu perquè no volem deixar a ningú enrere. Productores, empreses de serveis i distribuïdores ens hem unit perquè La Zona sigui el mercat digital de referència. Perquè creiem que...\nMolta gent petita, en llocs petits, fent coses petites, pot canviar el món!\nQuè és La Zona?\nHi ha gent que la defineix com l'Amazon cooperatiu, però la veritat és un concepte que no ens acaba d'encaixar: ni podem ser com Amazon (siguem realistes) ni ho volem! Precisament, volem fugir d'unes lògiques i una manera de fer que no ens agrada i que creiem que hem de revertir. No ens agrada que grans plataformes aniquilin les petites productores; no ens agrada que els productes i serveis que necessitem vinguin de l'altra punta del món quan els tenim molt més a prop; no ens agrada que es vulnerin els drets de les persones per fabricar i repartir els productes que després consumirem.\nLa Zona serà el mercat digital on podràs comprar els productes i serveis que necessites, amb un sol clic i tenint la garantia que darrere hi ha gent compromesa amb tu, amb el territori, amb el planeta!\nQuins són els trets característics de La Zona?\nOfereix productes i serveis creats i gestionats amb criteris de sostenibilitat i respecte pels drets de les treballadores i el medi ambient\nInforma sobre l'impacte del nostre consum i ofereix alternatives, perquè consumir no és igual a comprar, tenim altres opcions!\nEs preocupa per la distribució sostenible de la paqueteria i garanteix que l'última milla és verda.\nPermet comprar productes i contractar serveis com la llum, telefonia, Internet...\nTant persones com entitats hi poden comprar productes i contractar serveis, no és una plataforma pensada només per particulars.\nConsolidar una opció de compra amb valors a Internet. El consum electrònic està en auge i volem que el consum conscient també arribi i es practiqui a la xarxa.\nSensibilitzar sobre els impactes del nostre consum. Sembla, a més, que el que passa a la xarxa és innocu, com que no ho veiem… Però les nostres accions tenen unes conseqüències i us ho volem explicar per poder canviar les coses\nObrir i oferir un espai a la xarxa a aquelles iniciatives que no poden assumir-ho. Estem unint esforços i treballant col·lectivament!\nEvitar tancaments de petits comerços. Sabem que és un repte ambiciós, però amb La Zona volem revifar el caliu dels carrers dels nostres municipis i donar a conèixer iniciatives i projectes implicades amb el territori i els valors del consum conscient.\nQuè necessitem per fer-ho possible?\nFa mesos que hi treballem intensament. Primer va ser detectar la necessitat i pensar en possibles solucions; després va arribar el moment de començar a materialitzar les idees. Fins a dia d'avui, hem fet tot això:\nCreació del Pla de Viabilitat del projecte que ens havia de servir de guia: per què i què era important? quines necessites havíem de cobrir? qui ho tiraria endavant? amb quin pressupost? què havíem de tenir en compte? Les preguntes que ens fèiem les responíem al Pla de Viabilitat.\nCreació de la marca La Zona: perquè quan vegis els colors i les formes i el logo sàpigues de quin projecte es tracta!\nDesenvolupament web de la plataforma: amb un disseny amigable i que faciliti la navegació. És una part molt important del projecte i que necessitem revisar i millorar constantment.\nCerca i generació de l'oferta: reunions, sessions informatives, converses... amb entitats que fabriquen productes i comercialitzen serveis, i -molt important- que treballen amb els valors del consum conscient i de l'economia social i solidària.\nIdeació i activació de la campanya i estratègia de comunicació per donar a conèixer La Zona i arribar a com més gent millor!\nPer ara, i tot i que encara estem ultimant detalls, hem arribat fins aquí. Però per davant tenim molt camp per córrer i ho volem fer amb tu! A l'apartat de costos veuràs quins són els propers passos que necessitem fer.\nD'on va sorgir la idea?\nFa un any la pandèmia va sacsejar les nostres vides. Amb poc temps, ens vam veure obligades a tancar-nos a casa i a ser creatives per adaptar-nos a aquella dura realitat. Així és com Internet es va convertir en una nova finestra que ens brindava la possibilitat de travessar les parets de ca nostra i per exemple, adquirir béns i serveis, entre altres accions i activitats.\nPerò... què va passar amb aquells petits comerços que no tenien plataforma de venda? Quin impacte ambiental va tenir el deliri de transportistes amunt i avall? On va quedar la preocupació per reduir envasos i per saber en quines condicions s'havien produït tots aquells productes? Els nous patrons de consum es van emportar moltes entitats per davant i molts valors com la proximitat, sostenibilitat, respecte per les persones i l'entorn van quedar en l'oblit.\nÉs així com vam detectar la necessitat de traslladar, ara més que mai, els valors del consum conscient a la xarxa. No ens podíem quedar de braços plegats i, per això, vam començar a construir el que ben aviat us presentarem: La Zona!\nPer què La Zona és ideal per a tu i els teus?\nTant si compres a Internet com si no, t'interessa que existeixi un projecte com La Zona. És transformadora, ajuda a resoldre algunes de les teves necessitats i és una eina que tenim per canviar aquelles coses que no ens agraden! El consum és una poderosa eina de transformació social!\nLa Zona és un projecte col·lectiu!\nDiuen que la unió fa la força i, per això, som unes quantes les entitats que estem treballant per fer de La Zona el mercat digital que ens mereixem:\nOpcions: cooperativa sense afany de lucre que impulsa el consum conscient publicant informació per consumir menys i millor i oferint avantatges per a la seva base social.\nAgència Talaia: agència de comunicació i continguts.Treballa amb projectes periodístics propis sobre temàtiques diverses i amb una clara intenció d’apostar per un periodisme que esdevingui eina de transformació social. D’altra banda, ofereix serveis comunicatius a diversos projectes i entitats, des de comunicació integral fins a serveis de fotografia, audiovisuals, redacció, gestió de premsa i campanyes.\nCoopdevs: cooperativa que aporta solucions tecnològiques. Desenvolupen software lliure i participa en projectes de programari de codi obert.\nFederació d'Ateneus de Catalunya: entitat que agrupa, potencia, facilita i millora la tasca de les entitats socioculturals d’arreu de Catalunya.\nFent País: cooperativa que ofereix paquets d'experiències per gaudir del país des del respecte i l’autenticitat. Només col·laboren amb petites empreses arrelades al territori.\nGoteo: fundació que treballa per fomentar i desenvolupar iniciatives de l'Economia Social i Solidària a través de les tecnologies obertes, la innovació, l'accés a finançament i la generació de comunitat, tot impulsant el canvi social i cultural cap a una societat més ètica i col·laborativa.\nKoiki: empresa de repartiment de paqueteria. Realitzen repartiment de paqueteria de forma ambientalment sostenible i generen oportunitats laborals per a persones en situació d'exclusió social.\nAra està a les teves mans decidir si tu també en vols prendre part!\nEl consum és una poderosa eina de transformació social. Amb La Zona, el primer mercat digital amb valors, aconseguirem portar els criteris del consum conscient a Internet! Sostenibilitat, respecte per les persones i el medi ambient, participació ciutadana, intercooperació... La Zona serà la palanca de canvi que necessitem a Internet!\n> 10 units left\n€ 9.605 reached\n€ 16.745 reached\nMOMO escuela viva: cooperativa de enseñanza\nBy: MOMO escola viva\nNuestro sueño es consolidar un proyecto que une la educación respetuosa con el modelo de trabajo cooperativo, ¿nos ayudas?\n€ 11.058 reached\n<iframe frameborder="0" height="492px" src="//ar.goteo.org/widget/project/la-zona?lang=ar" width="300px" scrolling="no"></iframe>


Lassessorament de la relació més divertida mai: només feu-ho | CAT.Lamareschale.org\nUna sequera sexual que es perllonga durant massa temps pot comportar la fi d'una relació.\nAconseguir la ranura enrere i tenir el millor sexe mai amb aquesta recepta dormitori negreta\nEls períodes secs, descodifica d'acord amb les dades recollides el 2017 per l'Institut Kinsey, com a part de l'Enquesta Nacional de Salut i Comportament sexual, gairebé el 16 per cent de les parelles casades no havien colpejat les fulles en els últims sis mesos a un any.\n(Els experts estimen que milions de nord-americans estan en matrimonis amb pocs o cap sexe, el que significa que van a obtenir ocupat 10 vegades a l'any o menys.)\nVostè i la seva mel ha d'estar calent i pesat per tal de ser feliç?\nLa resposta curta: Sí.\nEl fet és, la fam sexual pot posar en perill la unió de la parella.\nLa investigació mostra que les persones en matrimonis de baixos i sense sexe informen que són menys feliços i més probabilitats de considerar el divorci.\n"El sexe és realment sobre la sensació de connexió", diu el terapeuta de parella Michele Weiner-Davis, autor de The Sex-Starved Marriage: reforçar la seva libido matrimoni.\nSense aquesta connexió física, moltes parelles comencen a sentir-se distanciats uns dels altres, incitant a un cercle viciós de celibat involuntari: No es parla de la manca de nookie ja que pot ser més fàcil ignorar l'elefant a la (llit) habitació.\nAixò li deixa sentir desconnectat, frustrat, i fins i tot enfadat, i per tant menys probabilitats de ser moltes ganes de saltar els ossos del seu tipus.\n"Quan el sexe es retira d'una relació, la proximitat emocional en tots els nivells sembla desaparèixer també. Vostè deixa abraçar al llit i fins i tot es riu dels acudits dels altres", diu Weiner-Davis.\nI una vegada que deixi de tenir relacions sexuals, és difícil saber com posar en marxa de nou, sobretot perquè la vergonya, incomoditat, i el ressentiment s'associen sovint amb tals abstinència.\nPerò ignorar el tema delicat no farà desaparèixer el problema.\nTenint relacions sexuals fora del cremador a la part del darrere d'una manera-amb grans aquests consells sexuals.\nEl Heavy-Recepta per al Sexe per rebentar fora de la seva rutina dormitori, diuen els experts, elevar les apostes.\nFer un pacte sense excuses per posar-se a treballar cada dia durant un mes consecutiu.\n"Això pot semblar descoratjador, però en el llarg termini que donarà els seus fruits per la seva relació," diu psicoterapeuta Tina B. Tessina, Ph.D., autor de Diners, sexe i nens: deixar de lluitar Sobre les tres coses que poden arruïnar el seu matrimoni.\nLa clau és ser receptiu a les relacions sexuals, fins i tot quan vostè no necessàriament "sentir" com perquè no perdi impuls.\nAixò pot semblar contrari a la intuïció, la saviesa convencional diu que el desig ve abans de l'excitació, oi?\nNo sempre és el cas.\n"La investigació mostra que moltes dones han de ser estimulats físicament abans del seu cervell els diu que el desig sexual", diu Weiner-Davis.\n"Aquells que adopten la filosofia de 'Just do it' sovint troben que en realitat es diverteixen i comencen a sentir-se més a prop i més connectats amb la seva parella."\nAtribuir a les hormones.\nUna vegada que l'excitació entra en acció, la hormones de l'amor de la dopamina i l'oxitocina, que s'alliberen durant l'acte sexual i l'orgasme, crear dita i que ajuden a enllaçar amb el seu home, diu Diana Hoppe, MD, autor d'saludable Desig Sexual, Salut i Vostè: El que la seva libido revela sobre La teva vida.\nAixí que va horitzontal més sovint en realitat pot aixecar una libido flacciditat, així com millorar la connexió d'amor entre vostè i el seu tipus, tant dins com fora de l'habitació.\nI colpejant les botes nit no només elimina el "som o no som?"\nPressió, però també pot inspirar a canviar el guió sexual.\nÉs possible que decideixi provar noves posicions o posar-se a treballar en diferents moments del dia o en els nous llocs de la casa com una forma de mantenir les coses fresques.\nPerò més que això, l'augment de la intimitat s'amplifica el vincle que té com a parella.\nI després de la Sexperiment 30 dies és més, trobareu probablement que vostè i el seu noi llisca entre els llençols amb més freqüència que abans.\n"El sexe engendra el sexe," diu Tessina.\n"Ens fa sentir millor, més viu, més sexy i més estimat."\nI qui no voldria una dosi extra d'això?\nLes fotos abans i després que celebren la sobrietat daquesta dona són increïbles


Publicado por: 3x4.info en El Maestrat, Plàncton. El Bloc de Josep Igual 31 octubre, 2017\t0 2,737 Visitas\nDimarts, 24 d’octubre de 2017.\nMatinal lenta i profitosa. Posat al correu un llibre per a la biblioteca de Móra la Nova, que me’l sol·licita per poder fer-me una entrevista en un espai radiofònic que fan a la SER. Claror assolellada, però amb incisiva agulla de vidre a l’airet. Escrivint, llegint, cafès i cigarrets (diminutes píndoles dels paradisos artificials). Subjectant la balança boja emocional que encomana l’ambient sociopolític. S’ha ajornat la ruta literària de la gent de Mequinensa, davant, diuen, les incerteses dels propers dies. No em caldrà predicar-los sobre la narrativa arboniana fins a la propera primavera, diuen. Tal com anem en el dia a dia darrerament la propera primavera és una terra incògnita. Olleta de verdura i pollastre per dinar. El ioga de l’hora sexta. Més programa llegint i escrivint fins a la nit. Vida domèstica, discreta i positiva. La nau de paper més o menys es mou. Mirades les notícies (carregats de raons ens preparen per l’abaixada de pantalons?) També el partit de futbol del Barça a Múrcia. Llegint després fins al son. La lluna en creixent en el badall de la finestra.\nÉs un clàssic de l’autoritarisme deixar en vaporoses ambigüitats les reglamentacions amb les què afirma fonamentar-se, per tal que els sotmesos no sàpiguen molt bé a què atenir-se, queden en la pura indefensió i assumesca una autocensura i inacció potser fins superior a la buscada pels qui tenen la paella pel mànec.\nCafè per a tots. Però mai una cafetera pròpia per a les colònies.\nMolts raonables són trets de les seues caselles. El temporal pot ser llarg i amarg.\nEl cas més greu i fondo de corrupció en els quaranta anys de postfranquisme pre-democràtic, el Gürtel, és en el tram final judicial però va passant quasi desapercebut entre tots els soroll inflat als mitjans. El partit amb centenars de càrrecs imputats i sentenciats, s’apresta a imposar, diuen, la legalitat a Catalunya.\nDes de les polítiques amb el mitjans públics on han tingut poder, el P.P., amb la maquinària del 155, implementarà el llibre d’estil de TVE (o Canal 9 en el seu moment) als mitjans públics catalans. En vorem de grosses i de ben reculades.\nHem oblidat l’amor, l’amistat, els sentimients, la feina ben feta. El que es consum, el que es compra són tan sols sedants morals que tranquil·litzen els teus escrúpols ètics.\nDimecres, 25 d’octubre de 2017.\nAixecat a dos quarts de vuit, quan l’esperança potser serpenteja pels entrellums dels patis silents. La ràdio nerviosa. Entre altres moltes funcions, el 155 que ens caurà a sobre pot denegar permisos de manifestació. L’embut perfecte: muts i a la gàbia. A la gàbia pot fer cap qualsevol en la creixent indefensió. Tots sospitosos, menys els qui entonen himnes rancis i testiculars contra els diferents.\nAl banc de proves del talleret, llimant cantells d’esbossos, jugant a l’art amb la seriositat que ho fan els xiquets, que no són conscients de que juguen, que són immersos en una seriosa activitat vital.\nArriben invitacions per actes i exposicions que em paren lluny, geogràficament i emocional, i que queden feliçment solapats per la faena de tocar. ¿Per què em diuen tan poca cosa la majoria de propostes plàstiques de la darrera hora? ¿Deu ser perquè hi ha molt gat per llebre i les preses de pèl barrudes em generen digestions pesades? De personal sense ofici i amb greus empanades discursives, amb gran parament tecnològic, això sí, potser ja anem saturats.\nPer les comunicacions de les murades socials, gent que diu que va descobrir un autor o altre gràcies als meus predicaments o papers. Algun servei difusor fem, de tard en tard, pel que es veu. Amb ganes de sentir-se útil, el detall pot ajudar. Però no, no anem en el carro dels utilitarismes neoliberals. Saber-se inútil i prescindible descarrega molt i obre ventalls creatius més estimulants que anar quadrant la recepta recomanada pels botiguers del sector.\nL’afer Gürtel no ocupa cap espai en les primeres pàgines dels principals rotatius de Madrid. Tot en ordre en els qui volen impartir lliçons de criteris periodístics veraços en les perifèries provincials. Línia única de pacte de silenci –o rebaixada- en la que diuen gran llibertat d’informació i opinió. Ens volen fer vore Sant Cristòfol nano i el pitjor és que molta ciutadania s’ho empassa.\nSi has de practicar l’exercici del fals testimoni, que siga en dues-centes pàgines de bona prosa, si pot ser.\nAquesta tardor estan caient més màscares que fulles. Canvi climàtic?\nSurts de l’abisme negre o vens dels astres?\nEl que s’esdevé fora de la gramàtica a vegades també és literatura.\nPrimer envesteixen. Després potser els entra algun dubte i per si de cas tornen a envestir, potser al final troben alguna solució mig raonable amb el contrincant ja fet pols.\nAmb el mateix mecanisme generós, inconscient, indiferent, tot ens és donat i tot en és pres.\nSom animals que enyoren. Sobretot, potser, els camins que han quedat sense petjar.\nSi en fan de mal els maldestres que ni conceben delegar en algun especialista en negociats on xipollegen amb tossuderia amateur.\nEls jeroglífics capriciosos de les veus del vent.\nDeshumanitzar les víctimes, carregar-los algun paquet de suposades malifetes… el manual obscur es va complint punt per punt.\nDe vegades retorna fugaçment alguna certesa de fa trenta anys, per ruboritzar-nos.\nDijous, 26 d’octubre de 2017.\nPeu dret a terra, després l’esquerre, a un quart de nou. Una inoïda passa per a l’univers, un avanç discret i efectiu per al dret d’esperança i somni. Aixecar la persiana del talleret de paraules i pensament. La inèrcia tossuda, la peregrinació pels marges.\nLa ràdio. Dia políticament cantellut i de pes greu. El Senat i el Parlament com a escenaris historiats. No ha existit cap voluntat de que el Senat sia una cambra d’efectiva representació territorial. Un símptoma més d’on som posats. Nerviositats i crispacions. Mala peça al teler. Futur incert. El P.P. ha fet la implosió de l’estat autonòmic i va eixugant competències. El naufragi del règim de 1978 és evident. Si hi ha cap reforma constitucional fa tota la impressió de que serà encara més regressiva.\nSentit l’enèsim tertulià sobiranista barcelonauta dient “més enllà de l’Ebre” per referir-se al que, segons ell, ja no és territorialment Catalunya. Sí que l’aixecarem dreta la paret, sí.\nTraginada amb textos. La necessitat d’escriure és el principal motor de les capbussades. El que ens espera als de la paraula és la bandejada completa, però la necessitat encara repica el picaporta. Cal estar a l’alçada del naufragi. Grumets o calderers, cal romandre en l’escarni i l’ensulsiada d’un món que ja no té la paraula com a eina de coneixement primera.\nMigdia d’habitud. La llum que si ens plau pot refermar l’esperança entre les dents. Més disciplina esmenant de textos en les vespertines. Ullades cansades al que degota de la realitat política. La jutgessa del Gürtel sentencia que el P.P, durant dècades, ha atemptat contra l’estat de dret, entre altres coses per concórrer a eleccions finançades il·legalment. Qui li aplicarà un 155 al P.P. per tal que torne a la legalitat? Quina legalitat? Les conclusions judicials sobre el Gürtel, el cas més greu i fondo de corrupció des de la suposada represa democràtica, han quedat molt diluïdes entre la immensa remor del conflicte entre Espanya i Catalunya. En aquest aspecte ha sigut un dia frenètic, amb canvis d’escenari constants. El president Puigdemont ha esgotat el que potser és el darrer intent de pactar uns mínims amb el govern de Madrid per enretirar l’impacte d’un 155 que s’anuncia demolidor, renunciant a aixecar la suspensió de la declaració d’independència i convocant eleccions. Però fa l’efecte que no ha obtingut cap garantia en aqueix sentit i el vertigen del salt transcendent s’aguditza. De la naturalesa de les converses i pressions d’avui potser algun any dels anys en sabrem res contrastat.\nLlegint a la nit. La novel·la que he de presentar, “El silenci de Vallbona”, de Teresa Duch. Àgil d’estratègies narratives, ambientada en els silents intramurs cistercencs. Última ullada a les notícies. Demà poden passar coses greus en una altra jornada de muntanya russa de tensions. Seria bo no haver de lamentar cap sang irreparable, que hi ha qui pareix que la busca amb repugnant càlcul.\nA la impostura la majoria de preguntes li resulten incòmodes.\nEn aquestes hores de nerviositat confusa i informacions contradictòries potser ens faria servei el mètode paranoico-crític.\nA Soraya se li confonen les “Yeneralitás” i envia advertiments al govern de Ximo Puig. Potser el lapsus piulant tinga algun bri de premonició.\nD’un cop de ploma es pot canviar el passat.\nPujada la persiana a un quart de nou. El cafè en el meu racó. Un pardal saltironeja sobre les rajoles de terrissa clara del pati. Els valsos de Prokofiev abans d’empomar les sacsejades de la ràdio crepitant. La bellesa i la intel·ligència ens aporten apòsits tebis.\nEl dur discurs de Rajoy al Senat. Sabent el que sabem per la jutgessa del Gürtel, les lliçons de democràcia i legalitat que enlaira per justificar la pitjada del botó nuclear contra les institucions i el govern de Catalunya són xarops indigestos per a la raó. Els inquietants aplaudiments de la seua bancada. Aplaudiments a la repressió desfermada que s’augura. Ara, això sí, reconeix que el dia u d’octubre va haver-hi un referèndum que deia que no havia existit. Afegeix ràpidament que era il·legal, evidentment. El codi penal actual no diu res de que convocar una consulta sia il·legal. Afegeix un reguitzell de falsedats manifestes sobre la situació social catalana, construccions interessades que els mitjans afins –la majoria del Reino- han anat esbombant i reiterant. La incomprensió de la realitat catalana és la mateixa que han demostrat els darrers set anys uns i altres. El PSOE queda presoner d’un suport al 155 que el pot desarticular per molt de temps. La regressió, a tot l’estat, és servida. La tempesta d’acer pot ser perllongada i espantosa. Espartero –i altres caps quadrats sinistres- deien que calia bombardejar Barcelona cada seixanta anys per mantenir el supremacisme amb rèdits sobre la colònia. Ja estem al ball més trist i previsible? Rajoy és molt lluny de ser un veritable estadista. És incapaç de tenir la menor cintura autènticament política. Darrera seu, òbviament, els qui veuen qüestionats els seus avantatges privilegiats i temen el menor intent de canvi de paradigma cap a una democràcia directa, real. un govern destituint un altre govern escollit pels votants. En quin regiment democràtic universal es pot acceptar això? Tal com va la separació de poders en una part de judicatura espanyola, les multes, detencions i trepitjada de drets fonamentals fa la impressió que seguiran, probablement augmentats. El 155 és un estat d’excepció a penes encobert. Prendran mal fins els qui es pensen que n’eixiran beneficiats de la bestiesa; temps al temps.\nEn dies com els d’avui una notícia en digital que té divuit minuts sabem que no està actualitzada. Quins esquemes més delirants assumim acríticament amb tanta roda ansiosa.\nMentre provava –en va- de fer la sesta, el Parlament ha aixecat la suspensió de la declaració d’independència. Proclamada la República Catalana, aquesta vegada clarament, sense congelacions. L’escenari de la incertesa davant la ferocitat de la resposta estatal és immensa. En poques hores hi haurà més elements a l’escenari. Aconsegueixo desconnectar unes hores per avançar faena textual. Seguint els cucs informatius de tard en tard. Sense la rigidesa del govern del P.P., que té cuinat el 155 passés el que passés, potser no s’hauria arribat a aquest moment de transcendència simbòlica innegable. Fa feredat imaginar on pot arribar la maquinària penal i executiva de l’estat. Venen més dies complicats.\nUn helicòpter de la Guàrdia Civil sobrevolant el Montsià a un quart de sis. Una remor que ajuda poc a concentrar-se. Primers indicis de la reacció espanyola? Recepta coneguda i tristament previsible. Intimidació i repressió en el darrer tram del full de ruta de divuit mesos explicitat per les forces independentistes és l’únic que ha ofert Madrid des de el superb menyspreu i plena incomprensió del que estava succeint realment. Als carrers esclaten les celebracions, tot i ser conscients del que pot anar caient en els propers dies, setmanes i mesos.\nMos frugal per sopar. Compareixença de Rajoy anunciant les primeres mesures del 155, cessant el govern català i estructures tècniques lligades a les conselleries i anunciant eleccions autonòmiques per al dia vint-i-u de desembre. Les dues legalitats exposades i enfrontades. El punt fort independentista són els dos milions de ciutadans que han empès decisivament. Escenari inquietant. Les lucideses del politòleg Ramon Cotarelo aporten claror. Llegeixo després fins al son: l’Argentina de Ricardo Piglia en els seus diaris.\nNo hay verdades únicas, ni luchas finales, pero aún es posible orientarse mediante las verdades posibles contra las no verdades evidentes y luchar contra ellas.\n¿Com és que les persones sempre confiem que les coses «s’arreglin»? No pensem a arreglar-les nosaltres, sinó que confiem que s’arreglin soles.\nHi ha jornades pesants, llargues, desgastants, però sabem que coven també l’àcid de la fugacitat i l’oblit a l’entranya.\nEl dubtós té un caminar de passejant. El convençut marca el pas lineal.\nPosar-se a escriure és qualsevol cosa menys “natural”.\nEl principal combustible dels fanàtics és la ignorància.\nAmb banalitat pretenen blanquejar l’ou de la serp. Ja avisava Hanna Arendt fa molts anys.\nDe ser cert que ens acostumem al dolor, ¿com és que amb el pas dels anys sofrim cada vegada més?\nQuina admirable i descansada desmemòria la dels qui mai no es penedeixen de res.\nDissabte, 28 d’octubre de 2017.\nDespert a les vuit. El firmament del sud republicà és d’un blau com llavat a la pedra, a primera hora. La innocència del solet dissabter desafina gloriosament sobre els envans del melodrama.\nDe la sina blanquinosa de la deessa pressentida vessa la llum d’un octubre que ens madura en gestions de la por i en la rebrotada d’esperances bellament desgrenyades. Potser el coratge ajornat no estava tan rovellat.\nMés cessaments a la matinada: el del Major dels Mossos d’Esquadra, Josep Lluís Trapero. Els propers dies probablement seran decisius. Encara queda molta tralla dura per empassar. Moment excepcional amb alguns actors gens excepcionals. Anit, atac dels ultres als estudis de Catalunya Ràdio. Els aldarulls violents registrats els darrers dies van a càrrec dels mateixos de sempre, que estan crescuts i ben estimulats.\nEscoltar-li a Rajoy dir una i altra vegada “restablecer la ley a través de la ley”, tot reprimint el sarcasme agre, és un exigent exercici de perfecció de l’autocontrol –nivell budista.\nTot el que està passant aquests dies pels rodals farà córrer molta tinta analítica durant molt de temps, perquè hi ha singularitat absolutes, factors que no s’han donat en cap intent d’independència. Encara insisteixen els corifeus esbiaixats en que ha sigut cosa de la burgesia, quan ha sigut la primera en dimitir en vore que l’afer anava de veres i moure tots els fils per posar grans pals a les rodes –rodes de tractor, fins i tot; molt significatives. Qui té monopoli de la violència és molt previsible que arribe a fer-ne ús, però el món mira i potser torne a denunciar enèrgicament. Ja ho anirem veient i seria bo no haver de lamentar morts, però no les tenim totes vist el caràcter de diversos actors.\nLa dramaturga Lluïsa Cunillé –veu essencial i valenta de les darreres fornades de la literatura teatral- no concedeix entrevistes periodístiques, diu que el que té a dir ja ho diuen les seues obres. Té tota la raó. Quan atenem entrevistes sobre una obra o altra de llarga elaboració conscient, dins els marcs sintètics del periodisme, estem falsificant un discurs complet en píndoles concentrades. Si una obra no s’explica sola, malament rai. A més, la veu de l’autor o autora no garanteix en absolut que la peça quede correctament il·luminada. Ans al contrari, pot afegir distorsions que condicionaran la recepció de l’espectador o lector. El poeta José Emilio Pacheco es negava a fer lectures públiques dels seus versos precisament per no condicionar a qui s’aboca a una pàgina des de la seua soledat, des dels seus propis referents i vivències, des de el seu silenci melodiós. No, no hauríem de rebaixar la proposta d’una obra a un titular o dos, a un eslògan o reclam. Però, ai las, el muntatge està com està i per empentar una miqueta els llibres ens toca passar per l’adreçador –tan ple de malentesos i deformacions. A més, negant-se a atendre els pocs espais que es preocupen de fer bullir l’olleta promocional, i més en literatures marginalitzades, el gest pot ser interpretat com a divisme bufat o cosa pareguda.\nEscudella per dinar. Ullada a les notícies. Migdiada inquieta. Llegint i escrivint a les primeres hores del vespre. Preparats els estris després: “bolo” a Camp-redó a la nit. Compassos de “saudade” quan entra la fosca. Amics del sud del Sénia que pregunten si ja ens han fotut a tots a la presó i els hi responc que encara no. Una altra gent que pregunta si em prestaria a una entrevista centrada sobretot en la vessant cantautora i si cantaria en directe en un estudi de ràdio. Tampoc cap problema, si aconseguim quadrar una mica les agendes, que van una mica esbojarrades d’imprevistos (harmonitzades amb els esdeveniments sociopolítics). També em demanen la cessió de drets d’un poema per a un llibre col·lectiu, derivats dels actes de protesta a La Ràpita i Roquetes contra la violència policial del primer d’octubre, del qual es destinaran els guanys a causes benèfiques. No sé si pot donar molts guanys un llibre de versos, però que no sia dit que no aportem un gra de sal en l’assemblea dels desoïts.\nEl “bolo” campredonenc. Una primera part correcta i sobrevivim amb més ofici que ganes en la segona. A l’intermedi ens donen una magdalena més rodorediana que proustiana i un refresc. Una senyora que llegeix molt s’ha empassat “Música secundària” i em diu que li ha agradat, però que “això no és una novel·la, això és la vida mateixa”. Potser és més aficionada a fastuosos vols exòtics? Li agraeixo el compliment, però entre la “vida mateixa” i un artefacte narratiu hi ha certes distàncies. La sensació de versemblança de la ficció es veu que ha fet el seu efecte en la senyora de vuitanta anys fets que m’explica que llegeix tot el que pot, un llibre darrere un altre. A les dues som a l’àrea de servei de l’autopista en l’eixida de l’Aldea, menjant una remota aproximació a un entrepà vegetal cobrat a preu escandalós. L’establiment és quasi buit, només dos empleats i nosaltres. Parpelleja una bateria de màquines escurabutxaques sota l’artifici abassegador dels potents fluorescents del negoci mentre mengem en silenci, cansats. Descarregat el material, en ser al cau no tarda la pesantor del son. Abans, endarrerits una hora els rellotges de referència. El de la majoria d’ estris digitals es canvien sols. Alineats en un meridià que no ens pertoca. De pensar que demà, que toquem a La Sénia, començarem amb una gola de llop aclaparadora.\nRetards, sabotatges de despatx sobre infraestructures vitals; invasions competencials, acords incomplerts, deslleialtats institucionals clamoroses; regulars intents d’escanyada econòmica; policia política instruint relats sobre adversaris polítics; recollida de signatures contra el darrer estatut d’esperit federalista, passat pels tràmits corresponents, votat per la ciutadania, amb passada de ribot congressual, desplomat finalment per un alt tribunal de decantada política indissimulada; campanyes d’odi amb regada a manta als mitjans manipuladors; la dèria persistent de liquidar la llengua i la cultura pròpies; la repressió deixatada, detencions amb construccions jurídiques irregulars, abusius peatges arbitraris sobre tantes coses…Com és que hem arribat on hem arribat? S’ho pregunten molts que no han volgut escoltar ni apamar directament, que han preferit confondre els seus desitjos amb la realitat. El que no havia d’existir és ara mateix a la incubadora dels supervivents.\nNo ets cap maniquí en la galeria. L’excés de concessions debilita els sediments de la pell. Quin eco d’aplaudiment barra el pas al dolor que t’és destinat? Apartat de la roda dels ullals mercaders, el teu pas guanyarà qualitats més corprenedores i càlides.\nQuan esgotaren totes les variacions del canvi d’indumentària i rols, la princesa rosada i el príncep blau entraren en l’apatia.\nAgafes el parany a la primera. La mica de processó periodística té plantats els sedassos crítics. Però penses en la quantitat de ciutadania de bona fe que s’empassarà i assumirà la barroera intoxicació i et deprimeixes.\nDiumenge, 29 d’octubre de 2017.\nAquest octubre ha presentat la intensa sensació de que ha durat un any, i encara li queda una cua de metalleria profunda i crestalls d’esbojarrada perillosa.\nEn aquests moments els silencis, en l’afer català, suggereixen moltes conjectures. Al final fa tota la impressió de que es forçarà una negociació o altra, hi ha indicis de que això pot anar així. L’astuta convocatòria d’eleccions de Rajoy, que potser prova de fer caure en contradiccions els independentistes, no serà cap solució vertaderament eficient. També demostra, en escurçar el període del 155, que l’estat no té prou suports per allargar el càstig a la colònia rebeca. Deu ser una caprici humorístic Kàrmic que una de les principals impulsores de la recollida de signatures contra l’estatut català, acabe fent de presidenta de la Generalitat “de facto” en el parèntesi de suspensió de l’autogovern, que tindrà una resistència activa nombrosa que no reconeix la tutela estatal (per molt que s’entesten, dos milions de ciutadans decidits no s’esborren de la nit al dia). El factor econòmic serà decisiu en l’arribada de les negociacions havent-hi arribat al pitjor dels escenaris: l’atzucac.\nCalcetins dobles, sabata emmotllada, pijama amb una botana (la penitència del pecat com un estigma de sang muda), jaqueta vella de llana cordada. El multiforme a les antípodes dels uniformes. Un infeliç com qualsevol altre, fent versos en la dominical amb sol de tardor a les finestres de rellogats crònics que és estar viu. Una tassa de cafè a tocant del paperam. El llarg hàbit d’escampar el trencaclosques dels interrogants majors i circumstancials. Un anar passant com tants n’hi ha per les variades valls del bell absurd. El multiforme dels estoics.\nArròs amb brou de rap i closca –galeres i musclos-, formidable. Becaina curta. Carregat l’equip. Cap a La Sénia. Trenta graus assenyalats pel lluminós d’una fàbrica de mobles. Muntatge i prova de so al centre social. Uns pensionistes fan una partida d’escacs, altres de cartes. Un cafè, canvi de vestuari i comencem a les cinc. Sala plena i animada. Entonats, en forma. A les nou hem acabat de desmuntar. Baixada de temperatura pronunciada. Algun peresós flagell mestraler a La Sénia, que no es nota a Amposta. Un entrepà en un establiment simpàtic obert per joves emprenedors del barri del Grau. Ullada a les notícies. Els grups d’energúmens violents d’inspiració feixista circulen pels carrers amb sorprenent mànega ampla, mentre els líders de manifestacions pacífiques fan presó preventiva. A la vella madrastra amarga se li noten totes les pústules. El Girona ha guanyat al Madrid. Potser Sant Narcís ha fey alguna centrada bona. Intento llegir unes pàgines, però em venç el son del cansament.\nA condició de que no guanyes mai, et deixen tenir idees pròpies.\nHi ha inacabats infinits. Potser la vida ho és.\nQuantes vegades amb la cara de la devoció i l’aparença\nd’accions pietoses enganyem al mateix diable.\nPotser ens proposaran eixamplar una mica més la gàbia. Tota la seua capacitat persuasiva és limitadíssima per pura incomprensió.\nQuan una utopia es deixa calcigar, con l’arena d’una platja, els utopistes de pedra picada queden desconcertats –i potser una mica decebuts.\nHi ha pors que només són un fantasmal mecanisme defensiu de la memòria.\nSi no és almenys de dos ous, no paga la pena somniar truites.\nLa quantitat de sediments i subsòls grassos que hi ha en els aparents buits. Els buits tampoc s’improvisen.\nQuan veges un gegant comprova abans la posició del sol, no sia cas que siga l’ombra d’un pigmeu.\nLa pluja és la fe de vida d’una terra, però plou poc i malament, darrerament.\nLa burrera pretensiosa d’Andy Warhol estava condemnada a triomfar als USA. Té més mèrit qui ho aconseguí empaquetant acudits empordanesos convenientment deformats i envernissats d’escatologia escèptica.\nTambé un escriptor ha de tenir bona oïda.\nPer als nihilistes també el no-res fa molts miracles.\nAmb el nostres –tan grossers a vegades- fins a la darrera decepció, però ni un pas més.\nUna de les proves més esclaridores de la limitació humana és que no copsem la majoria de coses si no hi ha un accentuat contrast remarcant-les.\nEn l’art i la lletra es pot ser qualsevol cosa menys esdevenir decoratiu per a uns desmenjats o altres.\nDes de el seu sempitern segment de confort demanen audàcies –si cal fins al martiri. ¿Deu ser que no es volen perdre el sofriment dels altres tornat espectacle?\nEls tics redactors són les arrugues d’expressió en els nostres rostres de paper.\nEns fabriquem paranys a la nostra mida i gust. Solen ser els pitjors.\nNo atenem tots els universos que tenen llindar als nostres endins per no enfollir del tot.\nDilluns, 30 d’octubre de 2017.\nSóc un pensament erroni. Tu no?\nAlçat a les vuit. Cafè i la ràdio. El desconcert polític. ¿Farols de pòquer en la suposada partida d’escacs del conflicte entre Reino i República? Llençada a la piscina més simbòlica que altra cosa? De veres no hi havia res clau preparat? En la ciclotímica que ens assisteix ara hi ha la desinflada, a no ser que aparega alguna realitat que no siga metafísica. El 155 triomfa amb el domini majúscul que l’acompanya. La marea d’humiliacions possibles i trampes jurídiques i polítiques va en augment, alguns gasetillers de cull llogat aporten els seu pamflets oligofrènics. Goliat treu pit. Jerusalem guarda cauteles. Relliscoses incerteses, allò que no haurien de generar mai uns gestors una miqueta responsables, espècie que para llunyana dels nostres tòxics ecosistemes caïnites.\nGestions de paperam. Fórmules que funcionaven bé per al marc dels autònoms les van canviar per altres pitjors, però on hi ha pagament a cada paràgraf. Mig somnolent firmo documents. La rialleta d’algun empleat quan en els epígrafs comprova que malvivim d’epígrafs tan dubtosos per als seus esquemes mentals com el d’escriptor i músic. En enllestir, pres un cafè en una terrassa amb vistes al formigó de les tanques d’un centre educatiu. Ens saluda una parella coneguda: ella fresca i enriolada, ell encarcarat i amb cara de no trobar-se bé. Els misteris de les psicologies humanes i els seus pactes de proximitat.\nAra ofereixen desencallar el corredor mediterrani si la gent vota com cal (el convenient ventall que va de la dreta dura a la dreta més dura). És a dir, que està deliberadament encallat –com ja s’ha comprovat reiteradament, per criteris diguem-ne geopolítics que perjudiquen a tots. Entretant, possiblement un president de la Generalitat acollit a l’asil polític belga davant les escasses garanties jurídiques que l’esperen, presos polítics i altres amenitats de les nebuloses autoritaristes. Un “déjà vu” indigest i esgotador.\nRevisant materials en el vespre. La foscor prematura i depriment de l’horari canviat. Refugiat l’esperit en solfes belles i antigues. Llegint havent sopat. Vida quietista, de canemàs positiu. El panorama és ben desassossegant i costen de creure les aparents ingenuïtats d’animals polítics –si es que ingenuïtats són, que s’haurà de vore. Aprendre a no perdre del tot el compàs és la lliçó d’aquestes hiperventilades setmanes històriques.\nEn un sol llagut, assistit per l’eficient gelor de la roda, tota l’assemblea d’ànimes l’enfilava cap a l’eternitat. Els veïns no en sabien res. Lisboa era una matinal de rosada a la verdura, tràfecs grisos i tornassols fugaços a l’escata del peix.\nGent que no ha vist mai un mitjà dient que manipula. Hi ha qui no sap ni elaborar-se els seus propis prejudicis.\nTambé hi ha mordasses de vellut o de seda.\nSetanta-sis panellets acuradament presentats en una safata gran. La diposita a la segona lleixa del rebost. Ha posat el cianur en un dels que tenen gust de cafè. Fa dies que torna a sentir veus com si emergiren de l’espill del rebedor, el que aprima.\nL’esquerra “espanyola” fa la impressió que ha estat i és un instrument nacionalista de la dreta, i de l’extrema dreta…\nPròleg del llibre “Franco i l’Espanyolisme” de X. Arbós i A. Puigsec (Curial, 1980)\nCom que els absents més familiars eren més de misses que de flors, n’encomano al mossèn del barri, tot i que sé del cert que no els hi en falten; suposo que més val afegir-ne que quedar-se curt.\nal mineral de l’hermètic silenci\ndels qui escapen fins a l’audàcia imaginativa,\nposes la falç bonyeguda de la lluna minvant,\nels acords d’un romanç lorquià,\nel perfum mat d’uns branquillons de romer,\ni bandeges les preguntes atàviques,\ncom si el joc fos el sentit més plausible\ni la serenor la conducció més reparadora.


divendres, 30 d'octubre de 2015 10:41\nLa majoria d'ordenances es congelen per a l'any vinent.\nCongelació de la majoria de taxes i impostos municipals\nEl Ple de l’Ajuntament aprova les ordenances fiscals pel 2016. Només l’IBI, i les taxes de recollida d’escombraries i sanejament experimenten un increment de l’1%\nEl Ple de l’Ajuntament de Gavà ha aprovat, aquest dijous, les taxes i impostos que estaran en vigor l’any vinent. Segons ha explicat el tinent d’alcalde de l’àmbit de Nova Governança i Economia, Jordi Tort, “se segueix una línia continuista de no apujar-les per evitar la pressió fiscal i només s’incrementen en un lleuger 1% les taxes de recollida de brossa i la de sanejament i l’Impost de Béns i Immobles que compensem, en aquest cas, renunciant a l’actualització del 10% del valor cadastral”.\nDes del Partit Popular de Gavà, la seva portaveu, Mónica Parés, s’ha mostrat “en contra d’aquest increment en un moment de tímida recuperació econòmica on el que toca és abaixar impostos com està fent el govern espanyol”. Segons Parés, “acabarem amb un IPC negatiu i això suposa fer pagar més a la gent, quan el que caldria des de l’administració és agrair-los el gran esforç que han fet”.\nEl portaveu de GSSP, Miguel Herrera, ha lamentat “no haver pogut estudiar amb deteniment la documentació” en rebre-la “massa tard” i després de dir que “es tracta de taxes abusives que no es poden justificar dient que calen recursos per fer polítiques socials”, ha dit que "amb el quasi mig milió d’euros l’any que ens costen en sous els càrrecs eventuals no hauria calgut fer la pujada”.\nAlbert Massana, portaveu d’ERC, es va abstenir en aquestes ordenances perquè “no volíem que s’apugés l’IBI, i així ho vàrem demanar”.\nC’s, de veu del seu portaveu Miguel Ángel Ibáñez, assegura que “la congelació hauria de ser total perquè no és moment de pujar l’IBI, encara que sigui poc, quan l’IPC és negatiu, i quan la ciutadania porta anys patint una creixent pressió fiscal”.\nDarrera actualització de divendres, 30 d'octubre de 2015 10:46


UCEV - Cultura posa en marxa el projecte Material Didàctic de Cinema\nCultura posa en marxa el projecte Material Didàctic de Cinema\nEs distribuirà en tots els centres de Secundària que ho sol·liciten i estarà disponible per al curs escolar 2021-2022\nLa Conselleria d'Educació, Cultura i Esport de la Generalitat, a través de l'Institut Valencià de Cultura, ha posat en marxa el projecte educatiu Material Didàctic de Cinema (MDC), dirigit al professorat i l'alumnat d'ensenyaments mitjans de la Comunitat Valenciana per al pròxim curs escolar 2021-2022.\nAquest nou projecte de didàctica educativa impulsat pel Institut Valencià de Cultura, comptarà, per a la seua difusió i distribució entre la comunitat educativa, amb la col·laboració d'Escola Valenciana i de la Direcció General d'Innovació Educativa i Ordenació de la Conselleria d'Educació, Cultura i Esports.\nEl material didàctic de cinema consisteix en un USB que inclou tres pel·lícules valencianes amb les seues guies didàctiques corresponents: 'La banda' (2019) de Roberto Bueso, 'La innocència (2019)' de Lucia Alemany i 'La mort de Guillem' (2020) de Carlos Marqués-Marcet.\nEls tres llargmetratges han comptat amb les ajudes a la producció que convoca la Conselleria de Cultura i Esport, a través de l'Institut Valencià de Cultura.\nEl director adjunt d'Audiovisuals i Cinematografia de l'IVC, José Luis Moreno, ha assenyalat que "amb aquests materials didàctics no sols volem donar a conèixer les produccions recents més guardonades del cinema valencià entre l'alumnat d'ensenyaments mitjans, també volem enriquir la cultura audiovisual dels joves i contribuir a generar una reflexió crítica a les aules sobre els temes socials tractats en aquests tres films molt vinculats a les problemàtiques juvenils actuals".\nEscrita i dirigida per Robert Bueso i produïda per Fernando Bovaira (Misent Produccions, SL), 'La banda' va participar en la secció oficial del Festival de Màlaga i va estar nominada al Premi Especial dels Premis Feroç. També va obtindre tres guardons en les categories tècniques dels Premis de l'Audiovisual Valencià de 2019: millor muntatge, millor direcció artística i millor fotografia.\nAmb guió de Laila Soler i Lucía Alemany, 'La innocència' és l'òpera prima d'Alemany i va ser produïda per Lina Badenes, Belén Sánchez i Juan Gordon (Turanga Films, Un Capricho de Producciones). Va obtindre dues nominacions als Premis Goya (actriu revelació i cançó) i una nominació als Premis Feroç.\nTambé va guanyar el premi a la millor actriu de repartiment (Laia Marull) als Premis Gaudí. En els Premis de l'Audiovisual Valencià va obtindre tres guardons: millor direcció, millor actriu (Carmen Arrufat) i millor actor de repartiment (Sergi López).\nEscrita per Roger Danès i Alfred Pérez Fargas, 'La mort de Guillem' de Carlos Marqués-Marcet, està produïda per Pepe Andreu; Rafa Moles i To Folguera (Suica Films, À Punt Mitjana, Televisió de Catalunya, SOM i Lastor Mitjana).\n'La mort de Guillem' es va presentar al Festival de Màlaga dins de la secció Màlaga Première i va obtindre el premi al Millor llargmetratge per a televisió als Premis Gaudí, i el premi del públic al Festival Internacional de TV, Guió i Cinema de Los Angeles.\nEn la passada edició dels Premis de l'Audiovisual Valencià, 'La mort de Guillem' va guanyar el premi a la millor pel·lícula, millor guió original i millor actriu protagonista (Gloria March).\nCadascuna de les tres pel·lícules va acompanyada d'una completa guia didàctica amb la qual el professorat i l'alumnat podran treballar a les aules. El contingut de les guies no sols se centra en continguts audiovisuals, també fa una aproximació a temes socials que poden interessar als joves.\nEl material didàctic de cinema es distribuirà en tots els centres d'ensenyaments mitjans de la Comunitat Valenciana que ho sol·liciten i estarà disponible per al curs escolar 2021-2022.


Kubacher Hof Weilburg Alemanya - Ofertes d'hotels amb els MILLORS DESCOMPTES EN LÍNIA\nAllotjaments a Weilburg\nVeure tots els 3 allotjaments a Weilburg.\nHauptstr.58, Weilburg, Weilburg, Alemanya, 35781 - Molt bona ubicació - Veure al mapa\nMés informació sobre Kubacher Hof\nAl visitar Kubach, vosté es sentirà com a casa a Kubacher Hof, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Kubacher Hof, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, servei d'habitacions, instal·lacions per a reunions i banquets , instal.lacions de barbacoa.\nA més, totes les habitacions ofereixen una gran varietat de comoditats com ara calefacció, escriptori, balcó/terrassa, aparell de televisió, aparell de televisió LCD/pantalla de plasma per satisfer els clients més exigents. L'hotel ofereix moltes oportunitats d'oci úniques, com parc infantil, jardí, esports d'aigua (no motoritzats). Sigui quin sigui el motiu del seu viatge, Kubacher Hof és una selecció idònia per a la vostra estada a Kubach.


Vols barats de Lanzarote a Bogotà des de 658 € a Iberia\tSituada a la Sabana de Bogotà, sobre l'altiplà cundiboyacense, la capital de Colòmbia es troba a ni més ni menys que a uns 2.630 metres sobre el nivell del mar. El seu clima és temperat, amb una temperatura mitjana de…\nVols barats Colòmbia Bogotà Lanzarote-Bogotà\nNecessitem que ens indiquis les dates concretes del viatge per poder mostrar-te els preus per a aquest trajecte. Vols barats de Lanzarote a Bogotà (BOG) de Lanzarote a Bogotà Lanzarote-Bogotà, Colòmbia On et portem?\tSi l'origen i la destinació són a Espanya, se't mostrarà l'opció de "família nombrosa". Si, a més, esculls com a origen o destinació algun punt de les Illes Canàries, les Illes Balears o Melilla, se't mostrarà l'opció de "resident" en alguna d'aquestes regions. I, si el vol és entre Madrid i Barcelona, s'activarà l'enllaç de "Buscar Pont Aeri".\nVols barats Lanzarote-Pereira\nConsulta l’oferta de vols de Lanzarote a Bogotà i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Lanzarote a Bogotà. Els preus mostrats corresponen a cerques de vols a de Lanzarote a Bogotà fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


El Consell Escolar de Catalunya obre debats territorials sobre el futur de l'educació - Diari de Girona\nEl Consell Escolar de Catalunya obre debats territorials sobre el futur de l'educació\nEls MRP, la Fapac i CCOO organitzen una jornada el 7 de febrer a la UdG sobre el centre educatiu i els docents\nddg 31.01.2017 | 09:52\nEl Consell Escolar de Catalunya obre tallers de centre i territorials per promoure el procés participatiu del debat sobre el futur de l'educació «Ara és demà», que tenen com a objectiu promoure el procés participatiu entre la comunitat educativa i obrir-lo també a tothom qui vulgui fer la seva aportació. Els Moviments de Renovació Pedagògica (MRP), la Federació d'associacions de mares i pares d'alumnes de Catalunya (Fapac) i la Federació d'Educació de CCOO promouen jornades emmarcades en aquest debat, que a Girona es farà el 7 de febrer a la Facultat d'Educació de la UdG, amb el focus posat en el centre educatiu i el professorat.\nA través dels tallers de centre es vol promoure la participació ciutadana per integrar tota la comunitat escolar i parlar del futur de l'educació. Segons ha informat el Departament d'Ensenyament, es tracta de portar a l'àmbit més concret del centre educatiu un taller de debat que compleix les garanties de qualitat democràtica. Per fer-ho, s'ofereix una guia perquè puguin implementar de manera autònoma les seves aportacions, que inclou les preguntes sobre els eixos del debat i la pauta de recollida d'aportacions; i l'avaluació del procés de participació, que els participants hauran d'omplir. El termini per lliurar les aportacions al debat acabarà el 7 d'abril.


Nosaltres - Just One\nDurant l’última dècada he pogut centrar la meva Expertise professional en la cura de cabells, el diagnòstic de les diferents malalties que causen la seva pèrdua i he après les diferents tècniques mèdiques i quirúrgiques en el camp capil·lar. Rebia pacients joves que començaven amb pèrdua de cabells, o no tan joves després de començar amb certs medicaments, després de situacions d’estrès o pèrdues importants en la família. Això em va portar a interessar-me en tractar i diagnosticar als meus pacients per poder donar una solució integral a la pèrdua de cabell, mentre que molts companys no li donaven la importància que tenia. Nens després de quimioteràpia per leucèmia, dones per càncer de mama, joves amb alopècia areata per estrès davant la selectivitat o el començament de la Universitat, un començament de caiguda de cabell en joves que portaven malament veure com diàriament anaven perdent pèl i apareixien les temudes entrades. En el món de la cirurgia vaig tenir la sort de compartir experiències i aprendre de companys que van voler compartir la seva experiència pondent aprendre tècniques noves americanes i exitoses dels companys turcs.\nCAP A ON VAIG\nTot aquest coneixement l´he cregut necessari bolcar diàriament en als meus companys i alumnes donant suport i compartint coneixement entre tots, una tasca docent i d’investigació de la qual m´en sento orgullosa i implicada. La investigació, la millora de la tècnica, el nou coneixement és el meu repte diari per donar el millor als meus pacients i als meus deixebles. Estendre el coneixement per ajudar a la gent a sentir-se identificada amb el que els altres veuen d’ells.\n• Llicenciada en Medicina i Cirurgia per la Universitat Complutense de Madrid\n• Màster en Medicina i Cirurgia capil·lar per la Universitat d’Alcalá d’Henares\n• Màster en Medicina Estètica i Antienvelliment per la Universitat Complutense de Madrid\n• Màster en Medicina d’Urgències i Emergències per la Universitat Complutense de Madrid\n• Màster en Gestió Sanitària per la Universitat Complutense de Madrid\n• Màster en Cures Pal·liatives i Medicina del Dolor per la Universitat Complutense de Madrid\n• Màster en Valoració del Dany Corporal per la Universitat Complutense de Madrid\n• Doctorada en Medicina Legal i Forense per la Universitat Complutense de Madrid\n• Membre de la Societat Espanyola de Restauració Capilar SERECAP\n• Membre de la Societat Espanyola de Medicina Estètica SEME\n• Membre de la Societat Espanyola de Directius de la Salut SEDISA\n• Membre de la Societat Espanyola de Medicina d’Urgències i Emergències SEMES\n• Professora del Màster de Medicina i Cirurgia Capil·lar de la Universitat d’Alcalá d’Henares\n• Coordinadora de Pràctiques i docent en el Màster de Cirurgia Capil·lar de la Universitat Catòlica de Múrcia\n• Activitat de recerca en Plasma Ric en Plaquetes, Carboxiterapia capil·lar i tècniques indolores aplicades a la medicina i cirurgia capil·lar\n• Creadora de protocols indolors d’aplicació en medicina i cirurgia capil·lar.\n• Experta referent en el tractament de les complicacions postcirurgia capil·lar.\n• Més de 3000 cirurgies realitzades amb les diferents tècniques\n• Més de 9000 pacients valorats en medicina capil·lar.\n• Experiència professional com a directora mèdica de les grans clíniques de cirurgia capil·lar a Espanya\nPIDE TU CONSULTA GRATIS AHORA


Preciosa masia al costat del llac amb interiors càlids i acollidors a Minnesota – Asigoy\nHome idees de decoració Preciosa masia al costat del llac amb interiors càlids i acollidors a Minnesota\nPreciosa masia al costat del llac amb interiors càlids i acollidors a Minnesota\nby adminon agost 15, 2021 agost 15, 2021 Leave a Comment on Preciosa masia al costat del llac amb interiors càlids i acollidors a Minnesota\nAquesta preciosa masia al costat del llac dissenyada per David Charlez Dissenya es troba al llac Prior, una ciutat exurbana a 20 milles al sud-oest de Minneapolis, Minnesota. Entreu a dins per veure una gran sala oberta i àmplia, cuina i menjador per gaudir de les vistes al llac per la part posterior de la casa. Els sostres abovedats de la gran sala i la volta de caixa de la suite del propietari fan que aquesta vivenda sigui tan impressionant a l’interior com a fora.\nLa façana exterior d’aquest habitatge presenta un acollidor porxo davanter, columnes quadrades i de pedra declarades, batuts de cedre i revestiment de taulers i taules. Continueu a continuació per veure la resta d’aquesta fabulosa casa …\nEl que ens agrada: Aquesta bonica masia al costat del llac ofereix als seus habitants espais de vida lluminosos i amplis amb una paleta de colors serena. Grans finestrals emmarquen magnífiques vistes al llac, proporcionant un ambient tranquil per a la vida diària. Ens encanta especialment la gran sala amb el seu voluminós sostre i el seu ambient acollidor per a reunions familiars informals i entretingudes amb estil … i les vistes al llac.\nDigueu-nos: Què en penseu dels detalls generals del disseny d’aquesta casa? Si aquesta fos casa teva, hi hauria alguna cosa que canvies? Feu-nos-ho saber als comentaris següents, ens encanta llegir els vostres comentaris.\nNota: Feu un cop d’ull a un parell d’altres recorreguts inspiradors a casa que hem presentat aquí a One Kindesign des de l’estat de Minnesota: fabulosa masia moderna amb detalls encantadors a Minnesota i exquisida casa moderna orgànica en una finca boscosa a Minnesota.\nA dalt: Aquesta preciosa escala en forma d’U compta amb esglaons de fusta natural, elevadors pintats de blanc, fusos pintats de blanc i un passamà de fusta fosca.\nA dalt: Aquesta oficina a casa, lluminosa i àmplia, disposa d’incorporats i té una vista magnífica.\nA dalt: La gran sala té un sostre amb volta elevada, una finestra amb arc i seients integrats a la finestra que flanquegen la xemeneia.\nA dalt: A la cuina, els bonics armaris bicolors combinen gris i blanc. El rebost es pot tancar amb una elegant porta de graner.\nA dalt: La il·luminació de sota l’armari mostra l’esquena blanca del mosaic del metro.\nA dalt: Una cuina i una zona de menjador lluminoses presenten unes vistes espectaculars cap al llac.\nA dalt: A la cuina, la pica de la masia se centra a l’illa per fer una simetria perfecta amb la xemeneia i els sostres alts amb volta de la gran sala.\nA la part superior: una gran illa central amb una pica de masia i un disseny obert a la gran sala i al menjador.\nA dalt: Aquesta serena suite de propietaris té un sostre de declaracions i una vista meravellosa sobre el llac des de la paret de les finestres.\nA dalt: El bany del propietari és espaiós i disposa de dos lavabos separats, un alt emmagatzematge de roba i una dutxa tancada amb vidre.\nA dalt: Aquesta bugaderia eficient de nivell superior ofereix emmagatzematge en armari superior, armaris inferiors, taulell plegable i espai per penjar.\nA dalt: Un ampli celler disposa de contenidors de vi de diamants, prestatges de vi, emmagatzematge de copes de vi i climatització.\nA dalt: Una barra humida inclou armaris superiors i inferiors, una nevera inoxidable i neveres per a vi.\nA dalt: Aquesta elegant sala de fang ofereix un fantàstic emmagatzematge, un vestidor, un banc integrat, ganxos de paret i armaris superiors.\nA dalt: Aquesta casa inclou un garatge per a tres cotxes.\nFOTÒGRAF Nau espacial / Fotografia arquitectònica\nPrevious ArticleMireu aquesta extraordinària cabina revestida d’acer a l’impressionant vall de Methow\nNext Article9 il·lusions òptiques al jardí\nUna casa moderna inspirada en la natura celebra la vida a l’aire lliure a Washington


★Priscila arribarà al Teatre Kursaal de Manresa. - Teatre Musical\n15 juny, 2017★Priscila arribarà al Teatre Kursaal de Manresa.\n►El musical “Priscilla la reina del desierto” farà set funcions a l’octubre al Kursaal de Manresa.\n►Un muntatge espectacular i divertit que es podrà veure la pròxima temporada, del 26 al 29 d’octubre, al Kursaal de Manresa. El muntatge, que aquest hivern va fer temporada a Barcelona amb molt d’èxit durant 15 setmanes consecutives i amb més de 100.000 espectadors, arribarà al Kursaal de Manresa en set funcions.\n►Les entrades es posaran a la venda a partir d’aquest divendres, 9 de juny a les 18.00 h a taquilles i per internet.\n►Basat en la pel·lícula guanyadora d’un Oscar, el musical narra les divertides experiències de tres artistes “drag” que travessen el desert australià a bord de l’atrotinat autobús que dóna nom al musical, representant el seu atrevit espectacle en un viatge a la recerca de l’amor i de l’amistat. Amb els grans èxits de la música disco – des de Tina Turner a Madonna – la seva banda sonora és la més ballada de tota la història, en una desfilada ininterrompuda de cançons i coreografies que converteixen l’espectacle en el musical “Feelgood” per excel·lència. Hi podrem escoltar una antologia dels èxits de la música disco dels anys 90, que recull grans èxits de Madonna, Tina Turner, Supertramp, Gloria Gaynor, Village People, Donna Summer… Amb temes tan populars com It’s Raining Men, I Will Survive, Go West…\n►La gira de “Priscilla la reina del desierto” s’estendrà fins a la primavera de 2018, amb més de 400 funcions en 35 ciutats.\n►Amb un vestuari guardonat amb els premis Oscar i Tony, amb més de 500 vestits, 250 perruques, 150 parells de sabates, i una posada en escena que inclou 40 artistes sobre l’escenari i 23 escenes diferents és un dels musicals més espectaculars.